CONTRACT  DE  ASOCIERE
Art.1 PĂRŢILE CONTRACTANTE

1.1. MUNICIPIUL TIMIŞOARA, prin Consiliul Local al Municipiului Timişoara, reprezentat prin Primar- Gheorghe Ciuhandu , cu sediul in Bv. C.D. Loga nr.1, cod fiscal nr.14756536, 

        si
1.2. ŞCOALA CU CLASELE I-VIII NR.2 TIMIŞOARA, str. Mures nr.8 Timişoara cod fiscal nr.4527462 cont bancar nr.RO39TREZ6212457022XXXXX deschis la Trezoreria Timişoara, reprezentată  prin d-na Miut Alina, presedintele organizaţiei.  
Art.2. OBIECTUL  CONTRACTULUI

2.1. Prezenta asociere are obiectiv principal realizarea proiectului « Un mărţişor din suflet » avand ca activitate principală crearea de mărţişoare şi expunerea lor în cadrul unei expoziţii, urmând ca cele mai reuşite să fie premiate.
Art.3. DURATA  CONTRACTULUI

3.1. Prezentul contract se desfăsoară în data de1 martie 2008, când va avea loc desfăşurarea proiectului “Un mărţişor din suflet” cu organizarea unei expoziţii cu mărţişoare tradiţionale specifice diferitelor zone din România.
Art.4. OBLIGAŢIILE  PĂRŢILOR
4.1. MUNICIPIUL TIMISOARA se obligă :
4.1.1. să sprijine financiar, în condiţiile legii, activităţile necesare organizării proiectului cu suma de 800 lei de la bugetul local, din Subcap.67.02.05.50 "Alte acţiuni culturale ".
4.2. SCOALA CU CLASELE I-VIII NR.2 TIMISOARA se obligă:

4.2.1. să promoveze imaginea Municipiului Timişoara şi a Consiliului Local al Municipiului Timişoara prin înserarea siglei şi a numelui Consiliului Local Timişoara şi a Municipiului Timişoara în toate materialele promoţionale ale evenimentului (afişe, invitaţii etc. ) ;

 4.2.2. să menţioneze ca finanţator al evenimentului Municipiul Timişoara şi Consiliul Local Timişoara pe materialele promoţionale ale evenimentului;

Art.5. MODIFICAREA  CONTRACTULUI
5.1. Nici o parte nu poate modifica unilateral prezentul contract. Modificarea contractului poate interveni numai prin acordul de voinţă exprimat al părţilor, prin act adiţional. 

Art.6. INCETAREA CONTRACTULUI
6.1. Incetarea prezentului contract poate avea loc în urmatoarele cazuri :
       a). la împlinirea termenului pentru care a fost încheiat;

       b). prin acordul comun al celor doua părti, la initiativa uneia dintre acestea ;

       c). pentru neîndeplinirea sau îndeplinirea necorespunzatoare a clauzelor prezentului contract ;
       d). dacă se constată că sunt deficienţe majore în administrarea sumelor alocate de către Municipiul Timişoara.

       e). dacă evenimentul nu mai are loc.
Art.7. LITIGII

7.1. Eventualele litigii care s-ar putea ivi in legatura cu acest contract vor fi solutionate mai intai pe cale amiabila, iar daca partile nu cad de acord, acestea vor fi solutionate  de instantele de judecata competente din punct de vedere teritorital si material. 
Art.8. Prezentul contract a fost încheiat în 4 exemplare, câte două pentru fiecare parte contractantă. 

